**ΔΕΛΤΙΟ ΤΥΠΟΥ**

**Αθήνα,** 1 Ιουνίου 2018

**«ΕΓΚΡΙΣΗ ΠΡΟΤΑΣΗΣ ΓΙΑ ΤΟ ΕΡΓΟ ΤΗΣ ΑΝΑΒΑΘΜΙΣΗΣ ΚΑΙ ΔΙΑΜΟΡΦΩΣΗΣ ΚΟΙΝΟΧΡΗΣΤΩΝ ΧΩΡΩΝ**

**ΤΟΥ ΔΗΜΟΥ ΔΥΤΙΚΗΣ ΑΧΑΪΑΣ»**

Το Πράσινο Ταμείο ενέκρινε την πρόταση του Δήμου Δυτικής Αχαΐας για τη χρηματοδότηση του έργου **«Αναβάθμιση και Διαμόρφωση Κοινόχρηστων χώρων του Δήμου Δυτικής Αχαΐας»** με προϋπολογισμό **279.997,48 ευρώ**.

Το έργο εντάσσεται σε μια ενιαία στρατηγική της Δημοτικής Αρχής για τη συνολική αναβάθμιση της Ποιότητας Ζωής των πολιτών του Δήμου.

Η συνολική επιφάνεια ανάπλασης ξεπερνά τα **6.500 τ.μ.** και τα σημεία παρέμβασης βρίσκονται στις παρακάτω θέσεις:

1. Κάτω Αχαΐα: Θέση Ραστή
2. Κάτω Αχαΐα: Θέση Παλιόμυλος
3. Τοπική Κοινότητα Λιμνοχωρίου: Οικισμός Καλαμάκι
4. Τοπική Κοινότητα Λιμνοχωρίου: Οικισμός Κάτω Λιμνοχώρι
5. Τοπική Κοινότητα Ματαράγκα: Οικισμός Κεφαλαίϊκα
6. Τοπική Κοινότητα Λουσικών: Οικισμός Λουσικά

Να σημειωθεί ότι η μελέτη για το παραπάνω έργο έγινε από τις Υπηρεσίες του Δικτύου Πόλεων για την Ανάπτυξη χωρίς κόστος για το Δήμο και στο πλαίσιο της τεχνικής υποστήριξης που παρέχει το Δίκτυο στα Μέλη του.

**Γραφείο Τύπου Δ.Ε.Π.ΑΝ.**